recursal/SuperWikiNEXT-32B huggingface dataset:
**NaiRe** (varem **Naiste Reformiklubi**) on Eesti Reformierakonna juures tegutsev naisteühendus. NaiRe loodi Pärnus 30. aprillil 1995. Ühendusse kuulub enam kui 400 naist kogu Eestist.

Ühenduse tegevuse eesmärk on laiendada naiste silmaringi ja neid poliitiliselt harida. NaiRe on korraldanud seminare Euroopa Liidu teemadel, külastanud välisriikide saatkondi, ministeeriume, Eesti Panka, kohtunud erakondade poliitikutega, Riigikogu liikmetega Toompeal, osalenud naisühenduste ja erakondade naisorganisatsioonide vabariikliku ümarlaua töös jms. NaiRe liikmed ei pea olema Reformierakonna liikmed, kuid nad ei tohi kuuluda teistesse erakondadesse.

NaiRel on kohalikud ühendused Tallinnas, Tartus, Võrus, Jõhvis, Narvas, Saaremaal, Viljandis, Põltsamaal, Pärnus, Räpinas, Paldiskis, Viimsis, Rõuges ja Rakveres.

NaiRe on Eesti Naiste Koostööketi asutajaliige ja Eesti Mittetulundusühingute ja Sihtasutuste Liidu liige. Ühenduse esinaine on Terje Trei. Varasemad esinaised on olnud Valve Kirsipuu (1995–2001), Ivi Eenmaa (2001–2003), Margot Fjuk (2003–2009) ja Maie Urbas (2009–2012).

Sõnavõtte
---------

2005. aastal süüdistas NaiRe telekanalit TV3 prostitutsiooni propageerimises, kui tõsielusaates "Tenerife" andis saatejuht Eda-Ines Etti NaiRe arvates "positiivse hinnangu prostituuditeenuste ostmisele kui igati tunnustatud ja esiletõstmist väärivale tegevusele". Sarnased kaebused esitasid ka Pärnumaa Naiste Ümarlaud, Eesti Naisteühenduste Ümarlaud ja 12 eraisikut ühise kirjaga. Avaliku Sõna Nõukogu otsuse kohaselt oli tegemist siiski mitte "prostitutsiooni tahtliku propageerimisega, vaid pigem nii saatejuhi kui ka toimetaja(te) ebaprofessionaalse otsusega".

Viited
------

1. 1 2  "Reformierakonna naisteühendust juhib Terje Trei" Riigikogu pressiteade, 05.05.2012
2. ↑  "Reformierakonna naisteühendus süüdistab telekanalit prostitutsiooni propageerimises" EPL, 
10. mai 2005
3. ↑

Välislingid
-----------

* NaiRe koduleht
* NaiRe Reformierakonna kodulehel
* "Reformierakonna naisteühendus süüdistab telekanalit prostitutsiooni propageerimises" EPL, 10. mai 2005
* "Õrnema soo reformlased kohtusid Viljandimaal" Sakala, 23.04.2004
* "Endine rahvaliitlane hakkab Reformierakonna naisi juhtima" Järva Teataja, 6.04.2010
**Warren Cummings Smith III** (sündinud 21. juunil 1992 USA-s) on eesti päritolu USA mäesuusataja.

Teise maailmasõja järel pages tema vanaema Tiina Eestist USAsse. Warreni ema nimi on samuti Tiina.

2010. aastal toimunud Vancouveri taliolümpiamängude eel soovis Smith esindada Eestit, kuid Eesti Suusaliidu heakskiidule vaatamata lõplikus valikus eelistas suusaliidu mäesuusatamise alakomitee talle Deyvid Oprjat. Smith vaidlustas otsuse kohtus.

Detsembris 2011 Kanadas Val Saint Come'is toimunud FISi võistlusel teenis ta 46,68 punktiga viienda koha.

Kanadas Panoramas detsembris 2012 toimunud FISi võistlusel slaalomis sai Smith kahe sõidu koondtulemusena 11. koha.

Detsembris 2013 tegi ta Eesti mäesuusatamise ajalugu, kui võitis esimese Eesti mehena Rootsis Tärnabys peetud FISi võistluse suurslaalomis.

Eestit 2014. aasta taliolümpiamängudel esindades sai ta meeste slaalomis 26. koha, mis on nendel olümpiamängudel võistelnud Eesti suusatajate parim individuaaltulemus.

Viited
------

1. ↑  Priit Pullerits Kes väärib Eestit esindama? Pulleritsu/Scanpixi spordiblogi, 05.02.2010
2. ↑  Märt Roosna, Warren Cummings Smith III: "Esindan uhkusega Eestit!", Õhtuleht, 6. jaanuar 2012
3. ↑  Eesti mäesuusataja Warren Cummings Smith näitas taas head taset, Postimees, 24. detsember 2012
4. ↑  Eesti mäesuusataja Warren Cummings Smith võitis Rootsis ja tegi ajalugu! Delfi Sport, 11. detsember 2013

Välislingid
-----------

* Eesti mäesuusataja Warren Cummings Smith on OMi eel heas hoos Postimees, 04.02.2014
* Eesti mäesuusataja Warren Cummings Smith võitis Rootsis ja tegi ajalugu! Delfi Sport, 11. detsember 2013
* Märt Roosna, Warren Cummings Smith III: "Esindan uhkusega Eestit!", Õhtuleht, 6. jaanuar 2012
* Priit Pullerits Kes väärib Eestit esindama? Pulleritsu/Scanpixi spordiblogi, 05.02.2010
Talvine vaade Vällamäele üle Perajärve
**Vällamägi** on Haanja kõrgustikul asuv Eesti kõrguselt teine küngas. Vällamäe kõrguseks merepinnast on 301,6 m. Suhtelise kõrguse poolest on Vällamägi Eesti kõrgeim looduslik küngas, kõrgus jalamilt tippu on 84 m.

Geomorfoloogiliselt on Vällamägi Haanjamaale tüüpiline jääsulamisvee setetest koosnev moreenkattega mõhn. Selle nõlvad on väga järsud, kohati kuni 40 kraadi. Pikematel ja järsematel nõlvadel on tekkinud uhtorud. Nõlvakallete järgi liigituvad Vällamäe nõlvad keskmiselt kuni tugevalt erosiooniohtlikeks. Nõlvad on kaetud põlise loodusmetsaga.[*viide?*]

Künka jalamil asub 17 m paksuse turbalasundiga raba ja mitu pisikest siirdesood, mis kunagi on tõenäoliselt olnud järved.[*viide?*]

Viited
------

1. 1 2  Hendrik Relve. Baltimaade kõrgeimad mäetipud asuvad Eestis. Loodus, 2005, nr 5
2. ↑  Eesti põhikaart 1:10 000, Maa-amet, vaadatud 17.09.2022.

Välislingid
-----------

* Egle Kaur: "Vällamägi on üks, mäele pürgijaid mitu", Eesti Loodus, 12/1999
* Kui praegu on Vällamäe ametliku kõrgusena märgitud 303,9, siis LIDAR andis tulemuseks 301,2 meetrit. Delfi, 11. märts 2013
Kurkumi pulber
Kollajuure risoom
Õitsev kollajuure taim
**Kurkum** (keskaja Euroopas **India safran**) on kollajuure perekonda kuuluvate taimeliikide lihavast risoomist saadav kollakas pulber, mis on väga levinud paljudes Aasia köökides.

Kurkumit on kasutatud juba tuhandeid aastaid. Euroopasse tõid selle Araabia kaupmehed ning teda kasutati sageli odavama alternatiivina safranile. Kollajuure risoomi müükase harva toorelt, tavaliselt on see eelnevat keedetud ja kuivatatult pulbriks jahvatatud. Väga tugeva aroomiga, kirbe vürts meenutab ingverit.

Kasutamine kulinaarias
----------------------

Kurkum sisaldab eeterlikke õlisid ja kollast värvainet kurkumiini, mis on peaaegu identne india köögi peamises vürtsis safrani krookuses leiduva glükosiidiga. Kurkumit on nimetatud ka "india safraniks". Väljaspool india kööki kasutataksegi kurkumit safrani odava asendajana, mis annab toitudele meeldiva õrnkollase värvi. Eriti tähtis on see karrisegudes, mis peavad olema kindlat värvi. Kurkumit lisatakse mitmesugustele poes müüdavatele segudele ka seepärast, et see talub hästi valgust ja isegi päikesepaistet ning muidu kaotaksid segud kaubandusliku välimuse. Samal põhjusel lisatakse kurkumit ka juustule, jogurtile, kartuli- ja maisikrõpsudele, küpsistele, salatitele ja margariinile.

India toitudes ja vähemal määral mujalgi Lõuna-Aasias kasutatakse kurkumit mitte üksnes värvainena, vaid täisväärtusliku maitseainena.

Kasutamine ravimina
-------------------

Hindustanis peetakse kurkumit ravimtaimeks, mis puhastab organismi. Näiteks ajurveedas peetakse üleüldse maitseaineid ravimiteks ja ajurveeda asjatundjad soovitavad sageli maitseainetega haigusi ravida. Kurkumit soovitatakse ka sportlastele, kuna väidetavalt suurendab selle vürtsi tarbimine liigeste elastsust. Tänapäeva meditsiin pole seda seisukohta kinnitanud.

Hiina meditsiinis kasutatakse kurkumit luuvalu, menstruatsioonikrampide ja voolmete raviks. Samuti olevat kurkum kasulik köha, seedehäirete ja silmahaiguste korral.

Hiljutine uurimus tõestab, et kurkum on väga efektiivne depressiooni leevendaja.

Kurkum hoiab ära maksakahjustusi ja taastab kahjustada saanud maksarakkusid. Lisaks ennetab see pahaloomuliste vähirakkude levikut ja aitab kehast toidu kaudu saadud kantserogeene väljutavate ensüümide tekkele kaasa.

Viited
------

1. ↑  Turmeric more Effective than Prozac at Treating Depression
2. ↑  Kadi Heinsalu (02.03.2017 07:00). "17 toiduainet, mida teie maks armastab". *Äripäeva terviseuudised*. Vaadatud 04.03.2017 16:40.

Välislingid
-----------

|  |  |
| --- | --- |
|  | Pildid, videod ja helifailid Commonsis: **Kurkum** |

* Värvikas ja särtsakas kollajuur Maaleht, 12. jaanuar 2012
* Turmeric more Effective than Prozac at Treating Depression
* Liis Orav, Kurkumil on vaimustav ravipotentsiaal, Postimees, 9. veebruar 2017
Siirius Sikka 2021. aasta Arvamusfestivalil
**Siirius Sikka** (sündinud 26. augustil 1971 Abja külanõukogus) on eesti muusika- ning informaatikaõpetaja ja täiskasvanute koolitaja.

Haridus
-------

Siirius Sikka on lõpetanud Abja Gümnaasiumi, tal on 2005. aastal Tallinna Ülikooli informaatika instituudis omandatud magistrikraad, tal on muusikaõpetaja ning koorijuhi kutse ja täiskasvanute koolitaja 7. tase kutse.

Töö ja ühiskondlik tegevus
--------------------------

Eesti Vabaharidusliidu juhatuse liige/ volikogu liige perioodil 2019 - 2021. ETKA Andras täiskasvanuhariduse koordinaator ja koolitajate piirkondliku töötoa juht Viljandimaal. Ta on korraldanud ETV saate "Laulukarusselli" Viljandimaa vooru ning tema õpetatud lapsed on jõudnud ka selle saate finaali

Tunnustus
---------

2019 – Viljandimaa töötukassa aasta koostööpartner

Viited
------

1. 1 2 3 4  "Töötuba 3: Hindamine vabahariduslikel koolitustel". *VII Koolitajate mittekonverents*. Vaadatud 30.08.2021.
2. ↑  Siirius Sikka (aprill 2015). "Siirius Sikka". *Mõisaküla kool*. Vaadatud 30.08.2021.
3. ↑  "Vilistlased". *Tallinna Ülikool*. Originaali arhiivikoopia seisuga 30.08.2021. Vaadatud 30.08.2021.
4. ↑  "Sikka, Siirius". *ESTER*. Vaadatud 30.08.2021.
5. ↑  Kaja Roomets (14. jaanuar 2004). "Algul esimene, lõpuks kaheksas". *Õhtuleht*. Vaadatud 30.08.2021.
**Tšuhujiv** on linn Ukrainas Harkivi oblastis, Tšuhujivi rajooni keskus. Asub maantee E40 ja Donetsi jõe ääres, 38 kilomeetrit Harkivist kagus. 

Linn on märkimisväärne toiduainetööstuse tõttu. Peamiselt toodetakse seal majoneesi.

Ajalugu
-------

Linn on asutatud ajavahemikul 1540–1627. Mitmed ajaloolased väidavad, et Tšuhujivi on asutanud tsaar Ivan IV, kes valitses 1547–1584. Sõjaväe kindlus ehitati 1638 kõrvuti linnaga vene tsaari Mihhail I Fjodorovitši käsul. Sellest ajast alates on linnas olnud sõjaväeüksused. Nõukogude ajal oli see oluline sõjaväe väljaõppekeskus. Seal asusid lennuväeakadeemia ja suurtükikool. Hiljem kasutas linna kõrval asuvat baasi Ukraina õhuvägi.

### Sõjategevus 2022. aastal

2022. aasta Venemaa sissetungi ajal vallutasid Venemaa väed Tšuhujivi. Ukraina sõjavägi kinnitas 2022. aasta märtsi alul Harkivi lahingu käigus toimunud vasturünnaku tulemusel linna tagasivallutamisest Vene vägedelt.

### Tuntud isikud

* Tšuhujivist on pärit Ilja Repin.

### Galerii

* Ilja Repini endine elukohtIlja Repini endine elukoht
* Tšuhujivi lennuväebaas 2016. aastalTšuhujivi lennuväebaas 2016. aastal

Vaata ka
--------

* Tšugujivi ülestõus

Viited
------

1. ↑
2. ↑  "Ukraine Recaptures City of Chuhuiv, Kills Top Russian Commanders: Officials". *Newsweek* (inglise). 7. märts 2022. Vaadatud 7. märts 2022.
|  |  |
| --- | --- |
|  |  *See artikkel räägib näitlejast; filosoofi kohta vaata artiklit Nancy Cartwright (filosoof)* |

---

Nancy Cartwright (2007)
**Nancy Campbell Cartwright** (sündinud 25. oktoobril 1957) on Ameerika Ühendriikide näitleja. Ta on tuntud eelkõige dublaažinäitlejana Bart Simpsoni osas telesarjast "Simpsonid". 

"Simpsonite" sarjas dubleerib ta veel teisigi tegelasi, sealhulgas Nelson Muntz, Ralph Wiggum, Todd Flanders ja Kearney.

Ta sündis USA Ohio osariigis Daytonis Frank ja Miriam Cartwrighti kuuest lapsest neljandana. Ta avastas oma häälte imiteerimise ande juba lapsena ja võitis koolis mitmesuguseid kõnevõistlusi.

Alates 1978. aastast elab ta Hollywoodis. Oma 1988. aasta sünnipäeval tutvus ta koomiksikirjanik Warren Murphyga (1933–2015) ja nad abiellusid 2 kuud hiljem. Neil sündis kaks last: Lucy ja Jack. 2002 abielu lahutati.

Tema esimene palgaline dublaažitöö oli Gloria-nimelise tegelase dubleerimine multifilmisarjas "Richie Rich".

13. märtsil 1987 tuli Cartwright "The Tracey Ullman Show" varieteeprogrammi konkurssile, kus otsiti laste häälnäitlejaid Simpsonite lühisketšide jaoks. Ta kavatses algselt kandideerida Lisa rollile, kuid kui ta käsikirja lugedes avastas, et Lisa oli suhteliselt igav keskmine laps, tekkis tal suurem huvi hoopis Barti rolli vastu, keda ta kirjeldas kui "kavalat, halbade hinnetega, kooli vihkavat, lugupidamatut [ja] tarka" ("devious, underachieving, school-hating, irreverent, [and] clever"). Sketšide looja Matt Groening lasi tal Barti rolli proovida ja jäi rahule, palgates ta kohapeal. Ka üks Barti tuntud fraasidest - "Eat my shorts" - pärineb Cartwrighti enda keskkoolipäevilt, kui ta õppis Daytoni äärelinnas Ketteringis Fairmont Westi keskkoolis. Ta oli kooli marsiorkestri liige, kord hüüdsid orkestri liikmed tavapärase "Fairmont West! Fairmont West!" asemel "Eat my shorts!". Ta arvas, et see kõlas väga Barti moodi ja improviseeris selle kohapeal.

Ta on esitatud kaks korda USA parima seriaalinäitleja auhinna Emmy kandidaadiks, mõlemal korral dublaažinäitleja kategoorias Bart Simpsoni rolli eest, aga 25-aastase vahega: 1992. aastal 3. hooaja 18. osa "Separate Vocations" eest ja 2017. aastal 28. hooaja 20. osa "Looking for Mr. Goodbart" eest. Ta pälvis neist esimese.

Viited
------

1. ↑  Cartwright, Nancy (2000). *My Life as a 10-Year-Old Boy* (inglise). Hyperion. Lk-d 30–35. ISBN 0-7868-8600-5.
2. ↑  "'Simpsons' Trivia: Swearing Lisa, Clown Homer & More - Movie News Story | MTV Movie News". *web.archive.org*. 20. detsember 2007. Originaali arhiivikoopia seisuga 20. detsember 2007. Vaadatud 25. juulil 2023.`{{netiviide}}`: CS1 hooldus: robot: algne URL-i olek teadmata (link)
Nivelliir
**Nivelliir** on instrument, mis tööasendis tagab horisontaalse viseerimiskiire (niitristi keskmine horisontaalniit).

Sõltuvalt konstruktsioonist võib eristada elevatsioonikruviga ehk silindrilise vesiloodiga nivelliire ja kompensaatoriga nivelliire. Nivelleerimislattidelt tehtud lugemite vahe (erinevus) annab maastikupunktide (latipunktide) kõrgusliku erinevuse ehk kõrguskasvu.

Digitaalnivelliirid on kompensaatori, sisearvuti ja mäluga. Need võimaldavad automaatset lugemite tegemist koodlatilt, kõrguskasvu arvutust ja salvestamist. Lisaks saadakse ka kaugus instrumendist latini, samuti on võimalik automaatne projektkõrguste väljamärkimine.

Lasernivelliir
--------------

Lasernivelliir on mõõtmistel ja ehitustel kasutatav laseritaseme juhtimisseade, mis koosneb laserkiireprojektorist ja statiivist.

Laserkiireprojektor kinnitatakse statiivile vajalikule kõrgusele. Siis lülitatakse seade sisse ja projitseeritakse fikseeritud punane või roheline valgusvihk horisontaal- ja / või vertikaalteljele.

Pildid
------

* Vaade nivelleerimislatileVaade nivelleerimislatile
* Nivelleerimise näideNivelleerimise näide
* Digitaalne nivelliirDigitaalne nivelliir
* LasernivelliirLasernivelliir

Vaata ka
--------

* kippreegel
* teodoliit

Viited
------

1. ↑  Niveliiriga töötamine
Niyazi Kızılyürek (2019)
**Niyazi Kızılyürek** (sündinud 19. veebruaril 1959 Potamias) on Küprose türklasest politoloog ja poliitik, ta on Töörahva Progressiivse Partei liige. Ta on aastast 2016 Küprose ülikooli poliitilise ajaloo professor ja spetsialiseerunud Türgi ja Küprose poliitilisele ajaloole. Ta on aastast 2019 Euroopa Parlamendi liige. Europarlamendis kuulub ta Euroopa Ühendatud Vasakpoolsete ja Põhjala Vasak-Roheliste fraktsiooni.

Ta sündis aastal 1959 Potamias, kuid põgenes aastal 1964 koos perega kogukondadevahelise vägivalla tõttu Louroujinasse. Pärast keskkooli lõpetamist Põhja-Küprosel asus ta õppima Bremeni ülikooli, kus omandas aastal 1983 bakalaureusekraadi ja magistrikraadi sotsioloogias, poliitikas ja majanduses. Samas ülikoolis kaitses ta ka PhD kraadi väitekirjaga Küprose vaidlusest.

Ta produtseeris koos Panicos Chrysanthouga dokumentaalfilmi "Meie müür", hiljem võitis selle dokumentaalfilmi eest 1997. aastal Apdi İpekçi rahuauhinna. 1995. aastal asus ta tööle Küprose ülikooli õppejõuna. Sisseastumisel langes ta fašistide, natsionalistlike poliitikute ja meedia sihikule, silmitsi aastapikkuse kampaaniaga tema ülikoolist väljaheitmiseks. Ta osutas töökaaslaste ja ülikooli toel vastupanu ning jäi oma töökohale. Ta rääkis, et aastatega muutus töökeskkond palju vähem vaenulikuks. 2013. aastal valiti ta humanitaarteaduste kooli dekaaniks. 2014. aastal sai tast geostrateegilises nõuandekomisjonis üks president Nicos Anastasiadese nõunikke Türgi küsimustes.

Aastast 2019 on ta Euroopa Parlamendi liige. Europarlamendis kuulub ta Euroopa Ühendatud Vasakpoolsete ja Põhjala Vasak-Roheliste fraktsiooni.

Ta on kirjutanud umbes 20 raamatut, sealhulgas "Glafkos Clerides: The Path of a Country". Ta on kolumnist vasakpoolses Küprose türgi ajalehes Yeni Düzen ja parempoolses Küprose kreeka ajalehes Simerini. Ta valdab türgi, kreeka, inglise, saksa ja prantsuse keelt.
**Niue keel** (Niuē) on keel, mis kuulub Austroneesia hõimkonda, Kesk-Ida-Austroneesia keelkonda, Polüneesia keelte rühma. Keelt räägitakse Niue saarel Vaikse ookeani lõunaosas, umbes 2400 km Uus-Meremaast kirdes. Lisaks ka Uus-Meremaal, Tongas ning Ameerika Ühendriikides. 1991. aastal rääkis seda umbes 2200 inimest.

Keelekood: niu

Kasutatakse ladina kirjaviisi.

Foneetika
---------

Tähestik: a, ā, e, ē, f, g, h, i, ī, k, l, m, n, o, ō, p, s, t, u, ū, v. 
R-häälikuga ei alga mitte ühtegi sõna.

|  | Huulhäälik | Somphäälik | Pehme suulae häälik | Kõrisulghäälik |
| --- | --- | --- | --- | --- |
| **Sulghäälik** | p | t | k |  |
| **Ahtushäälik** | f v | (s) |  | h |
| **Ninahäälik** | m | n | ŋ |  |
| **Sulahäälik** |  | l (r) |  |  |

Morfoloogia
-----------

Keeles on prefiksid, nt *faka-*, millel on mitmeid tähendusi (*Fakamolemole* 'ﾠpalun'), ja sufiksid, näiteks tegusõnade puhul lisandub *-aga* (*maaga* 'ﾠkohtuma').

Paljud sõnad on moodustatud teiste sõnade kokku liitmisel. Näiteks *vakalele* - lennuk, mis koosneb kahest osast: *vaka*- kanuu ja *lele*- lendama.

Keelenäiteid
------------

* *Hau nakai a Bowen po ke nākai?* Kas Bowen tuleb või ei?
* *Ko hai a koe?* Kes sa oled?
* *Hafagi e tau fakamaama.* Tee palun aknad lahti.

### Arvsõnad

|  |  |  |  |  |  |  |  |
| --- | --- | --- | --- | --- | --- | --- | --- |
| 1 | taha | 10 | tahafulu | 100 | taha e teau | 1000 | taha e afe |
| 2 | ua | 20 | uafulu | 200 | ua (e) teau | 2000 | ua (e) afe |
| 3 | tolu | 30 | tolugofulu | 300 | tolu (e) teau | 3000 | tolu (e) afe |
| 4 | fa\* | 40 | fagofulu | etc. | etc. | etc. | etc. |
| 5 | lima | 50 | limagofulu |
| 6 | ono | etc. | etc. |
| 7 | fitu |
| 8 | valu |
| 9 | hiva |

Viited
------

1. ↑  "Arhiivikoopia". Originaali arhiivikoopia seisuga 26. november 2013. Vaadatud 25. novembril 2013.`{{netiviide}}`: CS1 hooldus: arhiivikoopia kasutusel pealkirjana (link)
2. ↑
3. ↑
4. ↑
5. ↑
**Nižnekolõmski uluss** ehk **Allaraa Halõma uluss** on 2. järgu haldusüksus (rajoon) Venemaal Sahha Vabariigi põhjaosas. Asub Kolõma jõe alamjooksul ja piirneb põhjas Ida-Siberi merega.

Ulussi halduskeskus on Tšerski alev, kus elab üle poole ulussi elanikest.

2002. aasta rahvaloenduse andmeil oli ulussi elanike arv 5932, neist 19% jakuudid, 48% venelased, 9% eveenid ja 7% jukagiirid.

Jaguneb neljaks kohalikuks omavalitsuseks.

Viited
------

1. ↑  26. Численность постоянного населения Российской Федерации по муниципальным образованиям на 1 января 2018 года, vaadatud 23.01.2019.

Sahha ulussid

Abõi |
Aldan |
Allaihha |
Amga |
Anabar |
Bulun |
Eveeni-Bõtantai |
Gornõi |
Hangalassõ |
Kobjai |
Lensk |
Megino-Kangalassõ |
Mirnõi |
Moma |
Namtsõ |
Nerjungri |
Nižnekolõmsk |
Njurba |
Oimjakon |
Olenjok |
Oljokminsk |
Srednekolõmsk |
Suntar |
Žigansk |
Tatta |
Tompo |
Tšuraptša |
Ust-Aldansk |
Ust-Jansk |
Ust-Maja |
Verhnekolõmsk |
Verhneviljuisk |
Verhojansk |
Viljuisk
Maria Saveljeva mängus 2018. aasta Euroopa meistrivõistlustel
**Maria Saveljeva** (sündinud 18. jaanuaril 1997 Tallinnas) on Eesti lauahokimängija ja treener, 2019. aasta maailmameister ja 2018. aasta Euroopa meister naiste kategoorias.

Sportlaskarjäär
---------------

Maria alustas mängimist kevadel 2005 oma isa, spordiajakirjaniku ja rahvuskoondise treeneri, Igor Saveljevi käe all. 2007. aastal osales ta oma esimesel MM-il ja 2011. aastal Soomes võitis Saveljeva oma esimese medali. Ta jõudis MM-i finaali, kus kaotas venelasele Maria Yalbachevale. Aasta hiljem võitis ta hõbemedali Euroopa MV-le ja kordas seda tulemust kodus, Tallinnas 2016. aasta EM-il. Alates 2017. aasta sügisest on Saveljeva juhtinud naiste ülemaailmset edetabelit. 

2018. aasta suvel võitis ta oma esimese kuldmedali Euroopa meistrivõistlustel.  Aasta hiljem sai finaalis võidu lätlase Laima Kamzola üle ja tuli maailmameistriks. 

Maria Saveljeva on ainus mängija maailmas, kes mängib maailmameistrivõistlustel nii naistevõistkonnas kui ka riigi koondvõistkonnas. Alates 2016. aastast on ta Eesti Lauahoki Liidu juhatuse liige  ja noortetreener. Eesti meister avalik kategoorias hooajal 2018/2019. 

Tallinna spordiklubi Raua liige.

Viited
------

1. ↑  ETV+ video, saade Kofe+
2. ↑  Noor tallinlanna kerkis vähetuntud alal maailma edetabeli tippu. Sport.err.ee
3. ↑  Tallinlanna tuli lauahokis Euroopa meistriks. Sport.err.ee
4. ↑  Eesti lauahokimängija krooniti maailmameistriks Sport.err.ee, 20.06.2019
5. ↑  "Suvestuudio lauahoki eksperiment. Tallinna TV".
6. ↑  Krediidiraportid: Eesti Lauahoki Liit MTÜ
7. ↑  ELHL video. Eesti MV 2018/2019
8. ↑  Spordiklubi Raua

Välislingid
-----------

|  |  |
| --- | --- |
|  | Pildid, videod ja helifailid Commonsis: **Maria Saveljeva** |

* Profiil rahvusvahelise föderatsiooni veebilehekülje
* Profiil Tablehockey
* Video: 2019. a. MM, võiduvärav mängus Saveljeva - Engel (Taani)
**Marko Livaja** (sündinud 26. augustil 1993 Splitis) on Horvaatia jalgpallur, kes mängib ründava poolkaitsja või ründajana Horvaatia kõrgliigaklubis Spliti Hajduk ja Horvaatia jalgpallikoondises.

Aastatel 2008–2010 kuulus ta Spliti Hajduki noortevõistkonda. Seejärel liitus ta Itaalia suurklubiga Milano Internazionale. Hooaja 2010/11 teises pooles oli ta Internazionalest laenul Šveitsi klubis FC Lugano ja hooajal 2011/12 Itaalia kõrgliigaklubis AC Cesena. Internazionale põhimeeskonnas mängis Livaja hooaja 2012/13 esimeses pooles. UEFA Euroopa Liiga hooajal 2012/13 alagrupiturniiril lõi Livaja neli väravat.

2013. aasta jaanuaris liitus Livaja Itaalia kõrgliigaklubiga Atalanta. 24. veebruaril 2013 lõi ta mängus AS Roma vastu oma kaks esimest väravat Itaalia kõrgliigas.

2014. aasta mais sõlmis ta viieaastase lepingu Venemaa kõrgliigaklubiga Kaasani Rubin. Hooajal 2014/15 jäi tema arvele Rubini meeskonnas vaid üks värav karikavõistlustel. Hooajal 2015/16 oli Livaja laenul Itaalia kõrgliigaklubis Empoli.

2016. aasta juulis sõlmis ta nelja-aastase lepingu Hispaania kõrgliigaklubiga Las Palmas. Hispaania kõrgliigas lõi Livaja koha hooaja esimeses mängus Valencia vastu kaks väravat. Hooajal 2016/17 jäi tema arvele Hispaania kõrgliigas viis väravat. 10. jaanuaril 2017 lõi ta Hispaania karikavõistluste kuueteistkümnendikfinaalis kaks väravat Madridi Atlético vastu, kuid Las Palmas kaotas kokkuvõttes 3:4.

Hooajal 2017/18 läks Livaja Las Palmasest laenule Kreeka kõrgliigaklubisse Ateena AEK. Seal mängis ta kokku kolm ja pool hooaega. Hooajal 2017/18 oli ta AEK-ga Kreeka meistriks. Sel hooajal lõi Livaja Kreeka kõrgliigas kaheksa väravat ja valiti liigahooaja sümboolsesse koosseisu. Hooajal 2019/20 lõi Livaja Kreeka kõrgliigas üheksa väravat ja andis kaheksa väravasöötu ning valiti liigahooaja parimaks mängijaks.

Hooaja 2020/21 keskel liitus Livaja Spliti Hajdukiga. Hooajal 2021–22 lõi ta Horvaatia kõrgliigas 28 väravat. Ta oli liiga suurim väravakütt ja valiti liigahooaja parimaks mängijaks.

Horvaatia jalgpallikoondises debüteeris Livaja 6. septembril 2018 sõprusmängus Portugali vastu. Koondisekarjääri esimese värava lõi ta 7. septembril 2021 MM-i valikmängus Sloveenia vastu. 2022. aasta maailmameistrivõistluste teises alagrupimängus lõi ta värava Kanada vastu.

Saavutused
----------

Ateena AEK
* Kreeka Super League: 2017–18

Spliti Hajduk
* Horvaatia karikas: 2021–22

Viited
------

1. ↑   (vaadatud 27.11.2022)

| * v
* r
Horvaatia koondis  –  2022. aasta jalgpalli maailmameistrivõistlused |
| --- |
| 

* 1 Livaković
* 2 Stanišić
* 3 Barišić
* 4 Perišić
* 5 Erlić
* 6 Lovren
* 7 Majer
* 8 Kovačić
* 9 Kramarić
* 10 Modrić (c)
* 11 Brozović
* 12 Grbić
* 13 Vlašić
* 14 Livaja
* 15 Pašalić
* 16 Petković
* 17 Budimir
* 18 Oršić
* 19 Sosa
* 20 Gvardiol
* 21 Vida
* 22 Juranović
* 23 Ivušić
* 24 Šutalo
* 25 Sučić
* 26 Jakić
* Treener: Dalić

 | Horvaatia |
Marko Daňo 2014. aastal Columbus Blue Jacketsis mängimas
**Marko Daňo** (sündinud 30. novembril 1994 Eisenstadtis) on Austrias sündinud Slovakkia jäähokimängija, kes mängib ääreründajana Tšehhi kõrgliiga klubis Třineci Oceláři.

Ta alustas klubikarjääri Slovakkia klubis Trenčíni Dukla, debüteerides Slovakkia kõrgliigas hooajal 2010–11. Aastatel 2012–2014 mängis ta KHL-i klubis Bratislava Slovan.

2013. aastal valis Columbus Blue Jackets ta NHL-i *draft* '​is 27. valikuna. 2014. aasta märtsis sõlmis ta Blue Jacketsiga kolmeaastase lepingu. Hooaja 2013–14 lõpus debüteeris ta American Hockey League'is Blue Jacketsi noorteklubis Springfield Falcons. NHL-is tegi Daňo debüüdi 9. oktoobril 2014 mängus Buffalo Sabresi vastu ning lõi esimese värava kaks päeva hiljem oma teises mängus New York Rangersi vastu. Hooajal 2014–15 sai ta põhiturniiri 35 mänguga kirja kaheksa väravat ja 13 väravasöötu – see on jäänud ka tema NHL-i karjääri kõige resultatiivsemaks hooajaks.

2015. aasta juunis siirdus Daňo Chicago Blackhawksi. 2016. aasta veebruaris kaubeldi ta Winnipeg Jetsi, kus ta mängis kuni hooaja 2017–18 lõpuni. Hooajal 2018–19 mängis ta lühikest aega Colorado Avalanche'is. Suurem osa hooajast mängis ta AHL-is Jetsi noorteklubis Manitoba Moose. 2019. aasta augustis sõlmis Daňo taas lepingu Blue Jacketsiga. Blue Jacketsi meeskonnas pääses ta hooajal 2019–20 väljakule vaid kolmes mängus, mängides suurem osa hooajast AHL-i klubis Cleveland Monsters. Hooaja 2020–21 alguses mängis ta lühikest aega Slovakkias oma esimeses koduklubis Trenčíni Duklas. 2020. aasta novembris sõlmis üheaastase lepingu taas Jetsiga, kuid mängis hooajal 2020–21 vaid AHL-is Manitoba Mooses'is.

2021. aasta septembris sõlmis ta lepingu Třineci Ocelářiga, algselt kahe kuu pikkuse lepingu, kuid sama aasta oktoobris pikendas ta klubiga lepingut kuni hooaja lõpuni.

Slovakkia jäähokikoondise koosseisus on Daňo osalenud neljadel maailmameistrivõistlustel (2013, 2015, 2016 ja 2019) ning 2022. aasta taliolümpiamängudel.

Viited
------

1. ↑  "Jets sign Marko Dano to a one-year, two-way contract". nhl.com. 5.11.2020. Vaadatud 11.2.2022
2. ↑  "Marko Daňo zůstává Ocelářem!". hcocelari.cz. 7.10.2021. Vaadatud 11.2.2022

Välislingid
-----------

* Marko Daňo NHL.com lehel
* Marko Daňo hockeydb.com lehel
Matthias Thumser
**Matthias Thumser** (sündinud 24. septembril 1953 Hofis) on saksa ajaloolane, Balti Ajaloo Komisjoni esimees alates 2007. aastast.

Thumser õppis ajalugu, germanistikat ja geograafiat Würzburgis, 1986. aastal sai ta doktorikraadi Otto Meyeri juhendamisel. 1992. aastal habiliteerus ta Marburgi ülikoolis.

Alates aastast 1997 kuni emeriteerumiseni 2018. aastal oli Thumser Berliini Vaba Ülikooli Friedrich Meinecke instituudi kõrg- ja hiliskeskaja ajaloo professor.

Thumseri uurimisaladeks on paavstlus, Rooma ja Kesk-Itaalia keskajal; kirjakultuur hiliskeskajal; Liivimaa keskajal ning Lõuna-Saksa varahumanism. Ta on ka "Liv-, est- und kurländisches Urkundenbuchi" I seeria puuduolevate köidete (13.–16. köide, mis katavad ajavahemiku 1472–1494; 13. ja 14. köide ilmusid vastavalt 2018. ja 2019. aastal) koostamisega tegeleva uurimisprojekti juht.

Välislingid
-----------

* Elulugu (saksa keeles)

|  |  |  |
| --- | --- | --- |
| Eelnev**Gert von Pistohlkors** | **Balti Ajaloo Komisjoni esimees**2007–2023 | Järgnev**Karsten Brüggemann** |
**Tuule kõrts** (läti *Vējkrogs*) on Lätis vana Tartu–Riia maantee ääres asunud kõrts, kus Kristjan Jaak Peterson väidetavalt kirjutas oma luuletuse "Laul".

Tänini säilinud kõrtsihoone asub umbes 15 km Valmierast Riia pool Rubene ja Stalbe vahel Raiskumsi vallas Vējkrogsi külas. Sinna suunavad läti- ja eestikeelsed teeviidad ning hoonel on mälestustahvel.

Paul-Eerik Rummo on seadnud kahtluse alla "Laulu" seotuse konkreetse kõrtsiga ning väitnud, et see tähendab hoopis, et laul on tehtud "tuule käes", st lageda taeva all viibides. Rummo analüüsib "Laulu" poeetilist konteksti ning pakub, et just olematu kohanime kasutamise tõttu luuletuse esimene stroof nii jäävalt mõjubki: "Mäletan, kuidas see trikk mind rabas: olin automaatselt võtnud kõrtsi nime vastu ühes reas Tartu ja Riia vaieldamatult dokumentaalsete nimedega, korrakski kahtlemata topograafilises autentsuses." Rummo argumenteerib, et kuna Kristian Jaak Peterson oli "maiste hüvede suhtes põhimõttekalt vähenõudlik kui Diogenese jünger, tuule peal elav kõrgema tõe otsija", siis on "Tuule kõrtsist" rääkimine igal juhul poeetiline ning isegi kui sellise nimega kõrts Petersoni ajal eksisteeris, siis ei pea see tähendama, et see luuletus dokumentaalses mõttes selle ruumides kirjutatud on.

Viited
------

1. ↑  Paul-Eerik Rummo (2010). "Tehtud on see laul Tuule kõrtsis". *Kuldnokk kõnnib*. Tartu: Ilmamaa. Lk 41. ISBN 9789985773390.

Välislingid
-----------

 Laul – alliktekstid Vikitekstides
**Purpurpuu** (*Peltogyne*) on liblikõieliste sugukonda ja purpurpuu perekonda kuuluv heitlehine lehtpuu. 

Purpurpuu kasvab suuremas osas Kesk- ja Lõuna-Ameerika troopilistes vihmametsades, ulatudes Kagu-Brasiiliani.

Puuliigi üldkirjeldus
---------------------

Puu võib kasvada 40–50 meetri kõrguseks ja tüve diameeter võib olla kuni 1,5 meetrit. Puu sirge ja silindriline oksteta tüvi on 18–27 m kõrge. Vahetult pärast puu lõikamist on puit helepruun, mis mõne minuti pärast värvub erepurpurseks, mille poolest on puit väga hinnatud. Õied on väikesed, kuni viie valge kroonlehega, õied moodustavad kasvades pöörise. Lehed paiknevad vahelduvalt, jaotatud sümmeetrilisteks lehepaarideks, lehe pikkus on 5–10 cm ja laius 2–4 cm. Täiskasvanud puud on küll heitlehised, kuid nooremad taimed ei heida lehti. Puu on kaunviljaline ja kaunas on üks seeme.

Mehaanilised omadused
---------------------

Puidu tihedus on 800–1000 kg/m3, keskmiselt 860 kg/m3. Puit on jäik, raskesti painutatav ja vähekriibitav. Puit on suhteliselt raskesti töödeldav ja eritab kuumutamisel vaiku. Töödeldud puit jääb sile, on hästi liimitav ja vahatatav ning puit kuivab üsna kiiresti. Puidu kiud on enamasti sirged, aga võib olla ka laineline ja mitte korrapärane kiudude asetus.

Kasutamine
----------

Puitu kasutatakse ehitiste väliskonstruktsioonides, sillaehituses, samuti majaehituses. Sobib eriti hästi mööbli, põrandate, parketi valmistamiseks, kasutatakse laevaehituses, toolide käsipuudeks, puutööks, piljardilaudade valmistamiseks ning muusika instrumentide valmistamiseks. Dalbergionh on väga kallis puu, selle pärast seda kasutatakse väikestes projektides. Puidu tolm võib põhjustada nahaärritust ja iiveldust, kuna puit sisaldab Dalbergione (neoflavonoid), mille tõttu ei sobi ehismaterjaliks paljudele inimestele.

* PurpurpuuPurpurpuu
* Purpleheart-Lyptus-CherrywoodPurpleheart-Lyptus-Cherrywood

Allikad
-------

* "Purpleheart - Peltogyne - Madera Sudamerica -Consorcio forestal" Maderasdesudamerica.com.
* Purpleheart Wood
* Peltogyne in BoDD – Botanical Dermatology Database
* Amaranth
* Purpleheart
**2000. aasta Balti tsooniturniir males** (inglise keeles **Baltic Zonal Tournament 2000**) oli 2000. aastal Lätis Mežezersis peetud Balti tsooniturniir, FIDE MM-võistluste kvalifikatsioonivõistlus males. 

Juunis 2000 Mežezersis toimunud 14 osavõtjaga Balti tsooniturniirist võttis osa kolme riigi (Eesti, Läti, Leedu) maleparemik. Ainsa naismaletajana osales turniiril Viktorija Čmilytė.

Tsooniturniiri lõpptulemused
----------------------------

1. Jaan Ehlvest 10 punkti, 2. Aloyzas Kveinys 8,5 p, 3.–4. Mihhail Rõtšagov ja Kaido Külaots 8 p, 5. Māris Krakops 7 p, 6.–8. Normunds Miezis, Kalle Kiik ja Algimantas Butnorius 6,5 p, 9.–10. Jānis Klovāns ja Vytautas Šlapikas 6 p, 11.–12. Viesturs Meijers ja Viktorija Čmilytė 5 p.

Turniiri kolmanda koha lisamatšis (juunis 2000 Rakveres) oli edukam Rõtšagov.

* Jaan Ehlvest
* Aloyzas Kveinys
* Kaido Külaots
* Normunds Miezis
* Algimantas Butnorius

Balti tsooniturniirilt edasipääsejad
------------------------------------

Detsembris 2000 New Delhis peetud 128 osavõtjaga FIDE maailmameistrivõistlustele kvalifitseerus Balti tsooniturniiri esikolmik – suurmeistrid Jaan Ehlvest (Eesti), Aloyzas Kveinys (Leedu) ja Mihhail Rõtšagov (Eesti).

Viited
------

1. ↑  Mezezers zt 2000. 365chess.com
2. ↑  Rakvere zt 1.7 playoff 2000. 365chess.com
**Andres Arrak** (17. juuli 1958 Tartu – 4. mai 2017 ) oli eesti majandusteoreetik, -õppejõud ja -publitsist.

Haridus
-------

Lõpetas 1976. aastal Tartu 2. Keskkooli. Seejärel lõpetas 1981. aastal Tartu Riikliku Ülikooli õigusteaduskonna ning sai 1993. aastal Tartu Riikliku Ülikoolist magistrikraadi majandusteaduse alal.

Töö
---

Aastatel 1984–1998 oli Arrak Tartu Riikliku Ülikooli / Tartu Ülikooli majandusteaduskonna lektor. Aastatel 1998–2006 oli ta Audentese Ülikooli majandusteooria õppetooli juhataja ning 2006–2012 Mainori Kõrgkooli Ärijuhtimise Instituudi direktor.  2012. aasta suvel lahkus Arrak Mainorist ning asus tööle Estonian Business Schooli juurde loodud Vaba Majandusmõtte Keskuse juhatajana.  
Alates 1. jaanuarist 2014 oli ta Eesti Rahva Muuseumi turundusjuht. 

15. novembril 2014 teatas Arrak, et astus erakonda Isamaa ja Res Publica Liit.  Peatselt pärast seda vabastati Arrak Eesti Rahva Muuseumi turundusjuhi ametikohalt, mille põhjuseks ta ise pidas erakonda astumist. Muuseumi direktor Tõnis Lukas lükkas need väited ümber ja selgitas, et tegemist oligi 2014. aasta lõpuni kehtiva lepinguga, mida ta otsustas mitte pikendada Arraku mitterahuldava tööalase panuse tõttu. 

2012. aastal algatas tarbijakaitseamet menetluse Arraku osalusega portaali pangalaen.ee suhtes, kuna lehel puudusid kontaktandmed. 
Samuti eitasid pangad ja finantsinspektsioon Arraku väiteid, nagu oleks portaali autorid teinud nendega koostööd.

Seisukohad
----------

Andres Arrak on avaldanud rea publitsistlikke artikleid , milles pooldas majanduslikku liberalismi ning kritiseeris Lääne-Euroopa riikide ja Euroopa Liidu majanduspoliitikat. 

Arrak esindas ka seisukohta, et Eesti krooni devalveerimine oleks olnud vale ning võrdles seda püksi pissimisega .

Tunnustus
---------

* 2009 – pressisõber
* 2011 – Postimehe aasta arvamusliider

Isiklikku
---------

Tema vanemad on maalikunstnikud Piibe Arrak ja Eevart Arrak.

Viited
------

1. ↑  Suri majanduspublitsist Andres Arrak
2. ↑
3. 1 2  Indrek Kald Andres Arrakust saab Eesti Rahva Muuseumi turundusjuht Äripäev 11.12.2013
4. ↑
5. 1 2 3  Kald, Indrek. Mainorist lahkunud Andres Arrak asub tööle EBSi. Äripäev, 06. august 2012.
6. ↑  Majandusekspert Andres Arrak liitub IRLiga Delfi, 15.11.2014.
7. ↑  Epp-Mare Kukemelk Andres Arrak: IRL-i astumine tähendas päevapealt vallandamist Delfi, 21.11.2014.
8. ↑  Kaidi Tahula Andmekaitse uurib Arraku portaali Eesti Päevaleht 16.10.2012
9. ↑   Andres Arraku] elulookirjeldus - vt lõik "Publikatsioonid"
10. ↑  [*alaline kõdulink*]
11. ↑

Välislingid
-----------

* Indrek Kald. Andres Arrakust saab Eesti Rahva Muuseumi turundusjuht Äripäev, 11. detsember 2013
* "Majanduse ABC" – Andres Arraku toimetamisel avaldatud majandusõpik veebis
* Andres Arraku elulookirjeldus
**"How to Build a Love Bomb"** on Eesti *indie rock*'i ansambli The Boondocks kolmas stuudioalbum. See anti välja 2018. aasta 8. oktoobril.

Lisaks bändiliikmetele teevad plaadil kaasa kitarristid Erko Niit ja Marek Talts ning trummar Tiit Kevad. 

Albumi esimene singel "Plastic Century" saavutas Raadio 2 aastahiti edetabelis 9. koha ning loo muusikavideo valiti Eesti Muusikavideote 2017. aasta edetabelis II kohale. Koostöös Raadio 2-ga avaldati 5. novembril Raadio I stuudios salvestatud sessioon, kus bänd esitas uue plaadi materjali. Album valiti ka Raadio 2 nädala plaadiks. Muusikavideod on ilmunud singlitele "Plastic Century", "That '60s Song" ja "That's Why".

2018. aasta Raadio 2 Aastahiti galal valiti album "Aasta albumiks" ning singel "That '60s Song" jõudis edetabelis 5. kohale.

Lood
----

1. "The Backdoor Method" – 3:59
2. "She Took a Bite from the Apple" – 3:17
3. "Ultimate Couple" – 3:46
4. "That's Why"– 2:11
5. "St. Bougie"– 4:12
6. "Shadowplay" – 3:37
7. "Daydreaming…" – 3:10
8. "That '60s Song"– 3:05
9. "How to Build a Love Bomb" – 3:14
10. "Plastic Century" – 3:58
11. "Bystanders" – 4:22
12. "Changing (Bonus Track)" – 3:02
Howe' sõrestiku skeem (punasega on tähistatud metallist valmistatud sõrestiku osad (postid)
Kaheavaline raudteesild Howe' fermidega Siberi raudtee (foto 1899)
**Howe' sõrestik**, ka **Howe' ferm**, (inglise *Howe truss*) on metallpuitsõrestiku tüüp.

Howe' sõrestiku patenteeris 1840. aastal USA sillaehitaja William Howe. Tema sõrestikku täiustas 1840. aastate teisel poolel ja 1850. aastate esimesel poolel vene sillaehitaja Dmitri Žuravski, seetõttu nimetati Venemaal sellist sõrestikutüüpi ka **Howe'-Žuravski fermiks**.

Howe' sõrestikkonstruktsioonide vööd ja ristuvad diagonaalid tehakse puidust (palkidest või prussidest) ja postid ümarterasest tõmbidena.

Howe' sõrestik oli levinud kandekonstruktsioonina sillaehituses, kus neid kasutati avadel 20–50 m sõiduteega ülal või all. Suure puidu- ja metallikulu tõttu ning vajadusega selliseid ferme kokku panna detailidest kohapeal kasutatakse tänapäeval Howe' sõrestikku harva..

Teises maailmasõjas leidsid kasutust purustatud sildade taastamisel metallpuitfermid metallist alumise vööga. Tavatingimustes on selliste fermide kasutus ebaotstarbekas lühikese ekspluatatsiooniea ja suure metallikulu tõttu.

Viited
------

1. 1 2  Гау-Журавского ферма. architect.academic.ru
2. 1 2 3  Пролетные строения со сквозными фермами Гау–Журавского. vse-lekcii.ru
3. 1 2  Leonid Allikas, Valdek Kulbach. "Puitkonstruktsioonid". Eesti Riiklik Kirjastus: Tallinn, 1962. Lk 355–356.

|  |  |
| --- | --- |
|  | Pildid, videod ja helifailid Commonsis: **Howe' sõrestik** |
"NUK" suunab siia. Teiste tähenduste kohta vaata lehekülge NUK (täpsustus).
Boeing 787 Dreamliner NUK
**Norwegian Air UK** on Suurbritannia lennufirma, mille tütarettevõtteks on Norwegian Air Shuttle.

Norwegian Air UK-i lennukipark koosneb 13 lennukist.[*viide?*]

Suurbritannia
Suurbritannia lennufirmad

Air Southwest **·** 
Astraeus Airlines **·** 
Atlantic Airlines **·** 
Atlantic Express **·** 
Aurigny Air Services **·** 
BA CityFlyer **·** 
Blue Islands **·** 
BMI **·** 
Bmibaby **·** 
BMI Regional **·** 
Bond Aviation Group **·** 
Bristow Helicopters **·** 
British Airways **·** 
British International Helicopters **·** 
DHL Air UK **·** 
Eastern Airways **·** 
EasyJet **·** 
Flybe **·** 
Global Supply Systems **·** 
Isles of Scilly Skybus **·** 
Janes Aviation **·** 
Jet2.com **·** 
Loganair **·** 
Lydd Air **·** 
Manx2 **·** 
MK Airlines **·** 
Monarch Airlines **·** 
Norwegian Air UK **·** 
ScotAirways **·** 
Thomas Cook Airlines **·** 
Thomson Airways **·** 
Titan Airways **·** 
Virgin Atlantic
**"Overkill"** on Suurbritannia *hard rock*'i ansambli Motörheadi laul, mis avaldati esmakordselt 10. märtsil 1979 vinüülplaadil singlina koos looga "Too Late Too Late". Singel jõudis Suurbritannia singlite edetabelis (UK Singles Chart) 39. kohale. 1979. aasta 24. märtsil ilmus lugu ka Motörheadi samanimelisel albumil.

"Overkill" on omapärane selle poolest, et Phil Taylor kasutas selles kahte basstrummi.

Singli kujunduse autor oli Joe Petagno, Motörheadi sümboolika peamine looja.

Motörhead esitas lugu avalikkuse ees esmakordselt 1979. aasta 9. märtsil BBC telesaates "Top of the Pops". Hiljem kuulus "Overkill" Motörheadi kontsertidel enim esitatute hulka, enamasti mängiti seda viimase loona.

Ka viimast korda esitas Motörhead "Overkilli" kontserdi lõpuloona, mis toimus 11. detsembril 2015 Berliinis – 17 päeva enne ansambli juhi Lemmy Kilmisteri surma, misjärel bändi tegevus lõppes.

Koosseis
--------

* Lemmy (Ian Kilmister) – basskitarr, vokaal
* "Fast" Eddie Clarke – kitarr, taustavokaal
* Phil "Philthy Animal" Taylor – trummid
* Fotod – Allan Ballard

Kaverid
-------

"Overkilli" on kaverdanud mitmed tuntud bändid. 1995. aastal salvestas Metallica Lemmy 50. sünnipäeva kingiks neli Motörheadi lugu: "Overkill", "Damage Case", "Stone Dead Forever" ja "Too Late Too Late". 1996. aastal ilmusid need lood "Hero of the Day" singlil ning 1998. aastal ka albumil "Garage Inc.". Oma kaveri on loost teinud ka bänd Overkill, mis ongi nime võtnud Motörheadi loo ja albumi järgi, nende versioon ilmus 1999. aasta albumil "Coverkill". 2008. aastal salvestas oma versiooni loost Saksa bänd Grave Digger, mis ilmus selle EP-l "Pray".

14. septembril 2011 esitasid Metallica, Slayeri, Megadethi ja Anthraxi – *thrash metal*'i "suure neliku" – liikmed "Overkilli" kontserdil Yankee Stadiumil.

Viited
------

1. ↑  Alan Burridge, *Illustrated Collector's Guide to Motörhead*, 1995, Collector's Guide Publishing ISBN 0-9695736-2-6.
2. ↑  Selist.fm andmetel esitas Motörhead lugu 1012 korda: Overkill by Motörhead – Song Statistics, vaadatud 3. aprillil 2016.
3. ↑  "Song: METALLICA, MEGADETH, ANTHRAX, SLAYER Perform 'Overkill' At 'Big Four' Show In NYC (Video)". Vaadatud 2. aprillil 2016.
**Owe Petersell** (sündinud 11. aprillil 1972 Pärnus) on eesti ajakirjanik.

Hariduskäik
-----------

Ta lõpetas 1990. aastal hõbemedaliga Pärnu 4. Keskkooli, 1995. aastal *cum laude* Tartu Ülikooli filosoofiateaduskonna eripedagoogika erialal ning sai sotsiaalteaduskonnast 1997. aastal magistrikraadi eripedagoogika erialal.

Töökäik
-------

Ta töötas 20 aastat, jaama esimesest päevast alates, raadiojaamas Elmar, olles aastail 2004–2017  Raadio Elmar peatoimetaja. 2017. aastal asus tööle Tallinna Botaanikaaeda. 2018. aastast on ta Vikerraadio ja ETV "Terevisiooni" saatejuht.

Lisaks raadiotööle on Petersell juhtinud telesaateid (uudistesaadet "A4" TV3-s, hommikusaadet "Värskelt õhus" Eesti Televisioonis, heategevussaadet "Jõulusoojus" Kanal 2-s jm), teinud modellitööd ja väikseid näitlejarolle ("Taarka", "Kelgukoerad"). Ta on osalenud "Eesti otsib lemmiklaulu" akadeemias ja korduvalt "Eurolaulu" žüriis.

Looming
-------

Owe Petersell on kirjutanud laulusõnu (Anne Veskile "Ingleid ei...", "Ma saadan ta", "Ma tänan sind", "Ma ju tean", "Oled mulle vaid tuul" ja "Peatu hetkeks", Marju Länikule "On üks meil hing" ja "Süda silmades", Kaire Vilgatsile "Maailm hea", Vaike Hannustile "Veel hoolin", Brigita Murutarile "Hõbenuga" jpt). 

Laulusõnu on ta kirjutanud ka Mark Fallbergi varjunime all ("Põgenen" ja "Sinuga end elusana tunda võin", muusika Mikk Targo, "Lõpp sellel lool", viis Grete Paia, "Sina loed, ei muu", muusika Rolf Roosalu).

Tunnustus
---------

* 2014 Selge Kõneleja auhind
* 2017 Kuldmikrofon

Viited
------

1. ↑  POMMUUDIS! Armastatud Owe Petersell lahkub Elmarist!
2. ↑  Rudi, Hanneli (28.05.2018). "Kauaaegne Elmari raadiojaama juht läks Vikerraadiosse saadet juhtima". *Postimees online*. Vaadatud 28.05.2018.
3. ↑  Selged kõnelejad 2021 Eesti Vaegkuuljate Liit, 11. jaanuar 2022

Välislingid
-----------

* Ajastu lõpp | Owe Petersell lahkub Raadio Elmari eetrist. Mis saab edasi?
* Owe Petersell avaldab, miks ta raadio Elmarist lahkus
* Kuldmikrofon 2017 võitja on Owe Petersell
Patriotsi mängijad 2007. aastal (näoga kaamera suunas Tom Brady)
**New England Patriots** on Ameerika Ühendriikide Ameerika jalgpalli liigas NFL osalev meeskond. Tema kodulinn on Foxborough Massachusettsi osariigis ja kodustaadion Gillette Stadium.

Meeskond mängib konverentsi AFC Idadivisjonis koos Buffalo Billsi, Miami Dolphinsi ja New York Jetsiga. 

Klubi asutati 1960. aastal Bostonis **Boston Patriotsi** nime all. Praeguse nime sai meeskond 1971. aastal, kui koliti Foxborough'sse.

Meeskonna värvid on tumesinine, hõbe, punane ja valge. Patriotsi logo kujutab klubi värvides tähekesega mereväe peakatet kandva mehe profiilis nägu.

New England Patriots on võitnud viis liiga meistri tiitlit, aastatel 2001, 2003, 2004, 2014 ja 2016. AFC-konverentsi meistriks on Patriots tulnud 1985, 1996, 2001, 2003, 2004, 2007, 2011, 2012, 2013, 2014, 2016 ning oma divisjoni meistriks aastatel 1963, 1978, 1986, 1996, 1997, 2001, 2003, 2004, 2005, 2006, 2007, 2009, 2010, 2011, 2012, 2013, 2014, 2015 ja 2016.

Väljalangemismängudeni on meeskond jõudnud 24 hooajal ja finaalis (*Super Bowl'*'is) osalenud kaheksal korral. Patriots on viimase kahe aastakümne edukaim meeskond NFL-is.

New England Patriotsi mängujuht (*quarterback*) on alates 2000. aastast Tom Brady.

Välislingid
-----------

|  |  |
| --- | --- |
|  | Pildid, videod ja helifailid Commonsis: **New England Patriots** |

* Koduleht
**Heino Pedusaar** (7. märts 1931 Tallinn – 2. oktoober 2021) oli eesti insener ja helirežissöör; õpikute ja aimeraamatute autor.

Haridus
-------

Heino Pedusaar lõpetas Tallinna 7. Keskkooli 1949. aastal *cum laude*. Seejärel jätkas õpinguid Tallinna Polütehnilises Instituudis elektrivõrkude erialal. Esimeseks töökohaks oli Tallinna Jaan Tombi nimeline kultuurihoone, kus ta oli aastatel 1947–1954 helitehnik ja raadioringi juhendaja.

Töökäik
-------

Aastatel 1954–1997 töötas Pedusaar Eesti Raadios ja Eesti Televisioonis heliinseneri ja helirežissöörina. Ajavahemikus 1955–1959 projekteeris ja valmistas ta koos Anatol Sügisega unikaalse elektroonse muusikainstrumendi varioola.

Loominguline tegevus
--------------------

Ta on kirjutanud elektro- ja raadiotehnika õpikuid algajaile ja raamatuid amatöörhelitehnikast.

1948. aastast oli Heino Pedusaar mitme ajalehe ja ajakirja kirjasaatja (ilmunud artiklid on pseudonüümidega A. Raudsep, Ed. Sarapu, Edur Paas, A. Saar, E. Saar, P. Saar, Arvo Kiiver või V. Pilve).

Autori, tõlkija, koostaja või eritoimetajana on Pedusaar avaldanud 99 raamatut mitmest muusika ja tehnika valdkonnast, lisaks mahuka uurimuse teise maailmasõja eelsest heliplaadisalvestusest koos kõiki vajalikke otsinguvõimalusi pakkuva elektroonilise loendiga "Eesti heliplaatide koondkataloog 1901–1939".

Liikmesus
---------

Pedusaar oli alates 1969. aastast Eesti Kinoliidu, 1976. aastast Eesti Ajakirjanike Liidu ja 1987. aastast Eesti Teatriliidu liige.

Tunnustus
---------

* 1962 – preemia Eesti raadionäituselt (universaalne elektriorel Varioola)
* 1973 – preemia NSV Liidu üleliiduliselt populaarteadusliku kirjanduse konkursilt
* 1974 – auhind üleliiduliselt leiutajate konkursilt (Eesti Raadio restaureerimisfoonika tehnovarustus)
* 1979 – Eesti NSV teeneline kultuuritegelane
* 2001 – Valgetähe III klassi teenetemärk
* 2015 – Eesti Rahvuskultuuri Fondi eristipendium

Isiklikku
---------

Tema isa oli arst Konstantin Pedusaar (1883–1972).

Viited
------

1. ↑  Teenetemärkide kavaleride andmekogu – 3434

Välislingid
-----------

* Suri helirežssöör ja ajakirjanik Heino Pedusaar
* Heino Pedusaar, Eesti ajakirjanik, publitsist. Eesti Ajakirjanike Liidu koduleht. Vaadatud 21.06.2012
Marcin Kamiński 2016. aastal VfB Stuttgardi treeningul
**Marcin Kamiński** (sündinud 15. jaanuaril 1992 Koninis) on Poola jalgpallur, kes mängib keskkaitsjana Saksamaa esiliigaklubis Schalke 04.

Jalgpalli hakkas ta mängima kodulinnaklubis Konini Aluminium. 2005. aastal liitus ta Poznańi Lechi noortesüsteemiga. Poznańi Lechi meeskonnas tegi ta Poola kõrgliigas debüüdi 2009. aasta novembris. Klubi põhikoosseisu kuulus ta alates hooajas 2011/12. Hooaegadel 2009/10 ja 2014/15 tuli ta Poznańi Lechiga Poola meistriks.

Alates hooajast 2016/17 mängis Kamiński Saksamaa klubis VfB Stuttgart. Hooaegadel 2017/18 ja 2020/21 mängis ta klubiga Saksamaa kõrgliigas. Hooajal 2018/19 oli ta Stuttgardist laenul Saksamaa kõrgliigaklubis Düsseldorfi Fortuna.

2021. aasta mais sõlmis ta lepingu Schalkega. Hooajal 2021/22 tuli ta klubiga Saksamaa esiliiga võitjaks ning hooajal 2022/23 mängiti Bundesligas. Kamiński lõi sel hooajal Bundesligas kaks väravat – 14. aprillil 2023 mängus Hertha BSC vastu ja 27. mail 2023 hooaja viimases mängus RB Leipzigi vastu.

Poola jalgpallikoondises tegi Kamiński debüüdi 22. mail 2012 sõprusmängus Läti vastu. Samal aastal kuulus ta Poola koondisse kodustel 2012. aasta Euroopa meistrivõistlustel, kuid üheski mängus ta väljakule ei pääsenud.

Saavutused
----------

Poznańi Lech
* Ekstraklasa: 2009–10, 2014–15
* Poola superkarikas: 2015

VfB Stuttgart
* 2. Bundesliga: 2016–17

Schalke 04
* 2. Bundesliga: 2021–22

Viited
------

1. ↑  "FC Schalke 04 sign Marcin Kaminski". *Schalke 04*. 27. mai 2021.
2. ↑   (vaadatud 29.7.2023)

Välislingid
-----------

 Marcin Kamiński – pildid, videod ja helifailid Wikimedia Commonsis

| * v
* r
Poola koondis  –  UEFA Euro 2012 |
| --- |
| 

* 1 Szczęsny
* 2 Boenisch
* 3 Wojtkowiak
* 4 Kamiński
* 5 Dudka
* 6 Matuszczyk
* 7 Polanski
* 8 Rybus
* 9 Lewandowski
* 10 Obraniak
* 11 Murawski
* 12 Sandomierski
* 13 Wasilewski
* 14 Wawrzyniak
* 15 Perquis
* 16 Błaszczykowski (kapten)
* 17 Sobiech
* 18 Mierzejewski
* 19 Wolski
* 20 Piszczek
* 21 Grosicki
* 22 Tytoń
* 23 Brożek
* Treener: Smuda

 | Poola |